Il- Ħadd , Lulju 29 , 2007 52 - 49 verament riżultat imdendel fuq xagħra . Il- verdett qiegħed hemm , imma l- messaġġ ukoll . Id- delegati ta' l- MFA għażlu mill- ġdid lil Dr Mifsud biex jibqa' fl- ogħla kariga ta' l- assoċjazzjoni . Inzertajt qiegħed Malta għal btala , u għalhekk stajt insegwi l- midja aktar mill- qrib : xejn ħlief is- soltu rapport ta' żewġ paġni fil- gazzetti tal- Ħadd . Bażikament rakkont tar- rapporti ppreżentati waqt il- laqgħa . Possibbli ħadd ma jaqagħlu f' moħħu li japprofondixxi kemm kemm b' opinjoni , b' interpretazzjoni ta' l- eżitu tal- laqgħa u tal- prospettivi tajbin u ħżiena tal- futbol lokali ? Ikolli ngħid li l- input tal- mezzi tax- xandir fl- iżvilupp ta' l- isport huwa nieqes ħafna f' Malta . Kif nistgħu ntejbu dak li niksbu jekk m' għandna l- ebda ħjiel ta' rispons - mill- pubbliku li jassisti mill- grawnd jew minn fuq is- sufan , mill- ġurnalisti suppost speċjalizzati ( li ma jeżistux bil- gzuz , u li forsi s- suq ma jippermettix ) , u mid- diretti interessati l- amministraturi ? Lura għall- MFA . L- okkażjoni titlob li nifirħu lil Dr Mifsud u l- kollegi li reġgħu ġew eletti , kif ukoll lill- ftit uħuh ġodda . Nawgurawlhom ikomplu x- xogħol tajjeb li jagħmlu fl- assoċjazzjoni u li jtebuh . Il- proġetti mħabbra huma ta' min iħares lejhom b' ottimiżmu . Prosit ukoll lil min ma telgħax , min bi ftit u min b' ħafna . Dan ifisser li l- proġetti tagħhom kienu kredibbli wkoll , u li hemm bosta persuni li jridu jagħtu kontribut . Biex inkompli fejn ħallejt . Din il- ġimgħa rajt dan ir- fejn Norman Darmanin Demajo , wieħed miż- żewġ kandidati għall- presidenza fl- elezzjoni ta' l- MFA spjega l- programm tiegħu fl- eventwalita' li jkun elett . Fl- istess nifs , f' dawn l- aħħar ġimgħat rajna sensiela ta' inawgurazzjonijiet , mill- kwartieri l- ġodda ta' l- assoċjazzjoni fil- Millenium Stand sal- wiċċ il- ġdid fis- Centenary Stadium . Jiena nifhem li l- element ta' politika fil- makkinarju ta' l- amministrazzjoni huwa neċessarju biex wieħed jaċċedi għal ċerti karigi . Nifhem li trid tkun attraenti biex tiġbed lil min ser jivvota u turi x' għamilt jew x' bi ħsiebek tagħmel . Iżda wisq nibża' li dan qiegħed isir mhux biss biex id- delegati li għandhom vot ikunu infurmati aħjar . Hawnhekk qiegħed jittieħed kapital minn nuqqas kbir li għandna fil- futbol ( u fl- isport kollu ) Malti . Kif nixba' ntenni , iċ- ċokon tagħna jimmanifesta ruħu f' kull aspett , mhux anqas l- isport u t- tmexxija tiegħu . Diffiċli jkun hemm biżżejjed riżorsi umani bil- kompetenza u l- esperjenza neċessarja biex imexxu , f' kuntest fejn l- organizzazzjoni tal- logħba tirrikjedi ħafna , irrispettivament mil- livell tekniku milħuq . Dan in- nuqqas diġa' jinħass fuq il- livell ta' l- assoċjazzjoni , aħseb u ara fuq il- livell tal- klabbs . B' kompetenza nifhem l- għarfien ( professjonali / akkademiku u mhux ) neċessarju biex tim ta' nies imexxu klabb b' missjoni maħsubha fit- tul . X' inhi l- missjoni ta' klabb ? Kemm tazzi jirbaħ fl- aħħar ta' l - istaġun ? Mhux biss . Il- missjoni hija usa' mir- riżultati fil- grawnd . Amministrazzjoni kompetenti fil- fehma tiegħi tirrikjedi pjan biex il- klabb ikun stabbli u sostenibbli , permezz ta' l- infrastruttura xierqa li trendi lura l- frott kemm fil- grawnd kif ukoll fl- uffiċċju . Naf x' jiġifieri li tkun involut fi klabb fejn l- għajnuna f' termini ta' jdejn kif ukoll imħuħ tkun verament skarsa . U huwa għalhekk li dejjem niġġustifikaw irwieħna li mn ' alla jkunu l- ftit voluntiera li jagħtu l- ħin tagħhom għall- klabbs . Min- naħa l- oħra dan iwassal biex il- klabbs jilqgħu fi ħdanhom lil kull min joffri kontribut , ikun xi jkun . Dan m' inix ngħidu bi kritika lejn min jipprova jagħti sehmu , minkejja li ma jkunx xi espert . Is- suspett tiegħi huwa li n- nuqqas ta' professjonaliżmu li jeżisti fil- klabbs minħabba r- raġunijiet li għadni kemm tajt jiġi użat / abbużat / sfruttat f' okkażjonijiet ta' natura politika bħalma hi l- għażla tat- tmexxija ta' l- assoċjazzjoni . Possibbli allura li l- klabbs jagħmew wara ftit mijiet ta' kontanti mwiegħda ? Possibbli li l- klabbs jivvutaw ( esklussivament ) skond l- interessi suġġettivi tagħhom ? Probabbilment il- maġġoranza iva . U l- maġġoranza l- kbira tar- rappreżentanza fl- MFA hija tal- klabbs . U allura , dan jittraduċi ruħu fi programmi ' elettorali ' li jiffukaw fuq il- wiegħdi u mhux fuq il- ġid tal- logħba . U dan ma jifhmuhx il- maġġoranza tal- klabbs . Ibda minn l- akbar fosthom fil- premier . Ma jirrealizzawx li huma interdipendenti u li qabel ma jaraw kemm ħa jirbħu tazzi , irid ikun hemm strutturi sodi li jipproteġu l- logħba . Huwa minnu li l- klabbs huma essenzjali , iżda huwa minnu wkoll li l- assoċjazzjoni m' hijiex biss il- klabbs , u d- distinzjoni għandha tkun netta . Ma jkunx lok li r- rappreżentanza fl- MFA tiżdied għal entitajiet ġodda , ngħidu aħna l- plejers u l- kowċis , li għandhom rwol ċentrali fil- logħba ? U min- naħa l- oħra , verament il- klabbs jaħsbu li biex ikampaw iridu joqogħdu jistennew il- manna mill- MFA ? Mhux aħjar li jivvintaw lilhom infushom mill- ġdid b' mod li jsiru verament finanzjarjament indipendenti u sostenibbli ? L- impressjoni tiegħi hi li l- parti l- kbira m' għandhomx paċenzja ; jekk mhux il- kumitat , is- sapporters , u jekk mhux is- sapporters il- president li qed idaħħal idu fil- but . Iżda bil- paċenzja l- klabb jinvesti fl- infrastruttura u fit- tfal , u dawk inaqqsu l- ispejjeż u possibbilment iżidu d- dħul . Meta r- rota tibda ddur it- tama hi li dawk ir- riżorsi ( umani ) tant neqsin jibdew jitkattru . U mhux bil- manna mill- MFA . . . Il- Ħadd , Lulju 22 , 2007 Erġajna . L- elezzjoni ta' l- MFA din is- sena xiħaġa speċjali . Diġa' għaddejna minnha tliet snin ilu meta Dr Joe kien sfidat mis- Sur Joe . Ukoll kien hawn naqra għagħa mhux ħażin . Dr Joe baqa' f' postu , u sadanittant ikkonferma postu wkoll fl- eżekuttiv tal- UEFA għal erba' snin oħra . Mhux ċajta . Din id- darba l- kwistjoni donnha deja vu ' . L- isfidant huwa mill- ġdid Norman Darmanin Demajo . Tiftakru l- armonija li kellhom bejniethom dawn it- tnejn meta t- tnejn kienu jkunu fuq l- istess mejda ? Issa l- kontestazzjoni hija uffiċjali , u probabbli tista' tkun paġna importanti fl- amministrazzjoni tal- futbol f' pajjiżna . Diffiċli wieħed ikejjel it- tendenzi tad- delegati li ser jitfgħu l- vot tagħhom nhar is- Sibt . Kif inhu magħruf , f' dawn is- sitwazzjonijiet anke jekk wieħed ikollu ħjiel qabel , ħafna drabi l- eżitu xorta waħda jkun differenti . Ħadd ma jkun ma' l- individwu li jivvota , irrispettivament mill- klabb li jirrappreżenta ( patetika , imma tiġri ) . U kemm -il darba l- kontestanti jibqgħu b' xiber imnieħer wara li kulħadd ikun wiegħdhom appoġġ . Nistennew u naraw . Aktar kien ( nofs ) sorpriża għalija l- involviment ta' Pippo Psaila . Forsi kien ta' min jistennih wara li esprima pubblikament l- intenzjoni tiegħu li ma jibqax Direttur Sportiv tal- Kumitat Olimpiku , kariga li ilu jokkupa għal 14 -il sena . Is- Sur Psaila kulħadd jafu bħala l- ex kowċ tat- tim nazzjonali , li fl- opinjoni ta' bosta kien x' aktarx l- aktar wieħed ta' suċċess ( jew forsi l- aktar wieħed li gawda popolarita' ) . Il- kapaċita' tiegħu , kemm teknika kif ukoll amministrattiva , ma jista' jiċħadha ħadd , u wieħed ma jistax ma jikkonkludix li l- involviment mill- ġdid tiegħu fil- futbol ikun ta' siwi kbir . Minkejja li ma naf lil ebda wieħed personalment , huwa magħruf li Psaila u Darmanin Demajo ħadmu ħafna flimkien . L- amministrazzjoni tal- klabb tal- Luxol li huma involuti fiha hija waħda eżemplari , fejn sar investiment kbir fl- infrastruttura u fl- istruttura ta' l- iżvilupp minn etajiet żgħar . Min- naħa l- oħra s- CV ta' Dr Mifsud huwa mill- aktar rispettabbli fix- xena tal- futbol internazzjonali . Kemm ilu fit- tmun ta' l- MFA sar tibdil kbir u ħafna deċiżjonijiet ittieħdu bl- għarfien minn qabel ta' dak li jkun qiegħed jiġi deċiż fuq livell Ewropew u dinji ( il- liċenzji għall- klabbs huma eżempju wieħed , li tant sabu oppożizzjoni mill- klabbs imbagħad kienu imposti mill- UEFA nnifisha ) . Dak li jiddistingwieh minn oħrajn li jagħtu sehemhom fit- tmexxija tal- klabbs huwa li jaħseb aktar f' termini tal- logħba in ġenerali u mhux ta' l- element kompetittiv tagħha . Ħaġa li napprezza ħafna personalment . Huwa fatt magħruf li dawn it- tlieta ma jaħdmux jekk mhux ma' dawk leali lejhom . Xi tkun is- sitwazzjoni jekk kwalunkwe minnhom ikollhom jaħdmu ma' nies li ma jappoġġawx il- veduti tagħhom . Fil- fatt hija ħasra u inevitabbli li xiħadd ( jew aktar minn wieħed ) minnhom jitlef u jinqata' kompletament mill- ambjent tal- futbol . Li nispera ( forsi ideali wisq ) huwa li l- għan ikun dejjem li titħares il- logħba u mhux l- interessi suġġettivi li jagħmlu parti minnha . L- element ta' kompetizzjoni huwa importanti , imma t- tazzi u s- suċċessi tal- klabbs jiġu u jmorru , filwaqt li s- sostenibbilta' ta' l- assoċjazzjoni u tal- klabbs tibqa' l- bażi l- aktar fundamentali . Min iħarisha l- aktar ? Il- Ġimgħa , Lulju 20 , 2007 Filwaqt li kompla fejn ħallejna fl- aħħar bloggata , it- timijiet Maltin bdew ( u temmew ) l- impenji tagħhom fil- kompetizzjonijiet Ewropej . Issa aktar minn qabel , meta ċ- ċansijiet huma li l- klabbs Maltin jiltaqgħu ma' oppożizzjoni mil- Lvant ta' l- Ewropa . Iżda hawn xiħadd ġenwinament jazzarda jgħid li r- riżultati ta' din il- ġimgħa ma kinux mistennija ? Fil- fehma tiegħi , iċ- ċokon tagħna joħroġ ħafna aktar fuq il- livell ta' klabbs . U dan ngħidu mingħajr diżrispett lejn ix- xogħol kbir li jwettqu matul is- sena ( ħafna drabi senza interessi ) dawk kollha involuti . Għall- kuntrarju , inħoss empatija kbira għad- diżappunt li kull sena joħolqu dawn il- logħbiet . Minbarra xi sorpriża b' ċikka ( Santa Coloma ta' l- Andorra rebħu lill- Maccabi Tel Aviv , imma stennew ftit it- tieni leg . . . ) , il- kompetizzjonijiet f' dan l- istadju rarament ikunu eċitanti . Ngħiduha kif inhi , huma maħsuba biex jeħilsu mit- timijiet iż- żgħar . Il- logħba sabiħa fuq kull livell . Taqtigħa bejn il- Belt u l- Furjana tibqa' dejjem aktar eċitanti milli bejn il- Hibs u Vojvodina . Ingawdu dik u nilgħabuha tajjeb . Fil- bqija , nagħmlu li nistgħu . Il- Ġimgħa , Lulju 13 , 2007 Għal kull min isegwi l- futbol f' Malta , il- fatt li plejer Malti jmur jilgħab f' kampjonat barrani dejjem iqajjem interess partikolari . Fl- Ewropa ta' l- 2007 dan m' għandux ikun xiħaġa daqstant rari . Iżda l- gżira gżira tibqa' . Xorta waħda , naħseb li qatt ma kellna daqshekk plejers jilagħbu barra fl- istess waqt daqs kemm għandna llum . John Buttiġieġ kien stilla . Għamel ftit żmien ma' Brentford li fih ġie msellef lil Swindon . Gilbert Agius ukoll ma kellux wisq suċċess kemm ma' Blackpool kif ukoll ma' Pisa . F' ċirkostanzi bħal dawn nemmen li l- fortuna tilgħab parti importanti , u ċertament li fejn fallew dawn il- plejers ma kienx għaliex ma kinux biżżejjed ta' kalibru . Iżda min- naħa l- oħra , jidħlu elementi ta' attitudni , personalita' u psikoloġija , fatturi li żgur irnexxielu jegħleb il- Bużu l- ewwel fid- diviżjonijiet tad- dilettanti Taljani ma' Verbania u wisq aktar ma' Genk fil- Belġju , fejn saħansitra għamel erba' snin captain tat- tim . Issa bla dubju dak is- suċċess jista' jintlaħaq u jinqabeż minn Michael Mifsud . Esperjenza ma' Kaiserslautern f' eta' żgħira bħal ma kellu mhix ċajta . Kelli x- xorti mmur narah fin- Norveġja ma' Lillestrom ( waħda mill- bloggati tal- bidu ) u kien jidher li huwa wieħed mill- aħjar plejers tal- klabb . Issa l- qabża għall- futbol Ingliż fiċ- Championship . Jekk wieħed isegwi ftit x' jingħad mill- partitarji , Mifsud diġa' huwa wieħed mill- favoriti fir- Ricoh Arena . L- istaġun li jmiss huwa kruċjali . Sadanittant , oħrajn ser jittantaw xortihom . Nemmen li anke meta l- plejers Maltin jittantaw xortihom anke f' diviżjonijiet verament baxxi barra minn Malta jkunu qegħdin jagħmlu tajjeb . Min hu verament ta' stoffa ċertament li għandu aktar ċans jolqot l- għajn . Hija sfortuna tal- gżira li tgħodd għal kull qasam , wisq aktar il- prestazzjoni ta' atleta . Barra minn hekk , anke l- fatt biss li plejer ikun espost għal metodi , attitudni u sfidi ġodda huwa pożittiv . Andre ' Schembri ser ikun jilgħab ma' Entiracht Braunschweig fir- Regionalliga Nord , it- Tielet Diviżjoni Ġermaniża maqsuma ġeografikament . Haber qisu ma saddad imkien . . . il- Bulgarija kienet l- ewwel esperjenza , US Quevilly forsi kien livell baxx wisq . Ma' Virton milli stjat insegwi naħseb li ġera qabel ma beda jimxi . Id- diskors fuq trasferiment ulterjuri ma' tim aħjar minn qabel ma stabbilixxa ruħu fit- tim naħseb li m' għamillux ġid . Issa l- avventura fil- Greċja . Nawgurawlu wkoll . Il- mixja kostanti lejn livell ogħla trid tkun sostnuta minn prestazzjonijiet tajbin u kontinwi . Il- bqija jiġi waħdu . Is- sitwazzjoni għal oħrajn qisha għadha mhux daqstant magħrufa . Gilbert Agius qiegħed jissemma' li jista' jingħaqad ma' tim Żvediż għal ftit xhur ( Enkopings SK fit- Tieni Diviżjoni ) . Dejjem esperjenza , għalkemm Gilbert jidher li qalbu marbuta wisq mal- Belt . Luke Dimech jista' jerġa jingħaqad ma' tim Ingliż u Bogdanovic għandu ċ- ċansijiet tajbin tiegħu wkoll . Iżda hemm ukoll il- pożittiv fi plejers aktar żgħażagħ . Andre ' Agius għandu quddiemu staġun kruċjali ma' Messina ( jew mat- tim lil min isellfuh ) filwaqt li oħrajn iżgħar jidher li qegħdin ikunu esposti mhux ħażin lilhinn mix- xatt . Nipprova nsegwi kemm nista' . . . L- Erbgħa , Lulju 11 , 2007 Orrajt , mela ejja nibdew nieħdu naqra gost inħejju ruħna għall- istaġun li jmiss għax id- dwejjaq li jkun hawn meta l- gazzetti jibdew jitqanżħu biex isibu xiħaġa ġdida xi jgħidu fuq il- futbol irridu negħlbuh b' xi mod . Il- kampjonat Malti sar qisu dak Norveġiż , bażikament bilkemm jieqaf fis- sajf . Fix- xemx taqli l- ankri ta' Lulju jkunu qegħdin fil- preseason ( ! ) u diġa' għandna tim barra mill- Intertoto ( iva , ta' l- istaġun 07 / 08 ) . Imma . . . kellna naqra trasferimenti interessanti u kollox jindika li l- Belt ikkargati li jikkompetu għall- unuri . Ir- raġuni hija ovvja . . . hemm il- boqxiex . Għalina li noqogħdu ċiċċi beqqi tajjeb , għax l- affarijiet isiru daqsxejn aktar interessanti . Il- Ġermaniż il- ġdid għad irridu nara x' isarraf , imma plejers bħal Monesterolo , Giglio , Scicluna u Hogg huma garanzija mhux ħażin . Iżda xorta waħda għad hemm min jikkompeti . . . Sliema , Hibs u Marsaxlokk jibqgħu pretendenti kredibblli . U għar- relegazzjoni ? Possibbli l- Furjana ħa jerġgħu joqogħdu jitmieku fir- Relegation Pool ? Ftit hemm x' jindika l- kuntrarju . . . u onestament ngħid ħasra . Fid- diviżjonijiet inferjuri għadni ma segwejtx biżżejjed biex inkun aġġornat . Normalment ukoll ikun hemm min jindika l- miri tiegħu billi jingaġġa numru ta' plejers . Iġri jibda l- futbol milgħub !